DR og HBO Nordic klar til Apple TV

Yousee og de øvrige kabel-tv-selskaber må sidde med sved på overlæben i disse dage, hvor det nye Apple TV rammer forbrugerne. Både DR, HBO Nordic og Viaplay melder klar med apps til den nye æbleboks, fortæller Flatpanels.dk. Apps, der hver især er et søm i ligkisten hos de traditionelle kabel-tv-selskaber.

Med DR TV app’en kan man se både live-kanalerne og arkiv-indholdet. HBO Nordic giver adgang til at få serier og film direkte på fladskærmen – deriblandt de fem første sæsoner af Game Of Thrones. Viaplay havde allerede møvet sig ind på den forrige udgave af Apple TV og bliver altså liggende.

Herunder et Tweet af en heldig Apple TV-ejer, der har fundet de nye apps:

Nu med apps! #Appledk #appletv pic.twitter.com/4LZkjcv712

— Anders Fogh Eriksen (@f0gh) October 29, 2015

Apple TV kan købes nu i udgaver med henholdsvis 32 og 64 gigabyte lagerplads. Læs også: Her er apps’ene til dit nye Apple TV.

DR og HBO Nordic klar til Apple TV